Πρόσωπα, τόποι και γεγονότα είναι προϊόν μυθοπλασίας.
Ανήλικοι ηθοποιοί κινηματογραφήθηκαν υπό επίβλεψη.
ΤΡΙΚΥΜΙΑ
Αυτήν τη στιγμή μπαίνεις στον δικό μου κόσμο.
Ξέχασε καθετί που σε προστάτευε.
Τα δικαιώματά σου, το Σύνταγμα, τους νόμους της χώρας,
τη διπλωματική σου ασυλία…
την ασύλληπτη κληρονομιά σου.
Από εδώ και πέρα, όλα είναι υπό τον έλεγχό μου.
Φοβάσαι;
Ναι.
Δεν φοβάται και τόσο. Ψέματα;
Δείξ' της τι θα πει αληθινός φόβος.
Δείξ' της τι θα πει πραγματική απελπισία και απόγνωση.
Κάν' τη να εύχεται να μην είχε γεννηθεί ποτέ.
Μαμά, πού πηγαίνουμε;
Ποιο είναι το σχέδιό σου;
Τζουνσάνγκ, τι ξέρεις για τις γυναίκες;
Οι γυναίκες θέλουν να έχουν το μεγαλύτερο, το πιο ισχυρό πράγμα στον κόσμο.
Κι όπου να 'ναι, εγώ θα το αποκτήσω.
Όποιος μου σταθεί εμπόδιο απόψε δεν θα τη γλιτώσει.
Έτσι πέθανε ο αδελφός σου.
Η Μουντζεά θα έχει την ίδια τύχη.
Εσύ θα κληρονομήσεις ό,τι έχω. Όλα αυτά τα κάνω για σένα.
Για μένα σκότωσες τον Τζουνίκ;
Τι νομίζεις ότι πρέπει να κάνεις τώρα;
ΒΕΒΑΙΩΣΗ ΤΟΥ ΜΕΤΑΛΛΙΟΥ ΤΑΓΜΑΤΟΣ ΤΗΣ ΑΞΙΑΣ ΓΙΟΥ ΟΥΝΑΚ
ΒΕΒΑΙΩΣΗ ΑΡΙΣΤΕΙΑΣ ΓΙΟΥ ΟΥΝΑΚ
ΓΙΝΟΥ ΠΙΣΤΟΣ ΑΧΡΙ ΘΑΝΑΤΟΥ, ΚΑΙ ΔΩΣΩ ΣΟΙ ΤΟΝ ΣΤΕΦΑΝΟΝ ΤΗΣ ΖΩΗΣ
ΓΙΟΥ ΤΖΟΝΓΚΙΛ
Θέλει να σε δει, Μουντζεά.
Τζουνσάνγκ.
Θυμάμαι τη μέρα που έγινες εισαγγελέας
κι όταν έγινες Εισαγγελέας της Χρονιάς.
Ο Τζουνίκ ήταν τόσο περήφανος
που ο αδελφός του ήταν ένας τόσο ζόρικος και ταλαντούχος εισαγγελέας.
Τζουνσάνγκ,
η μητέρα σου δολοφόνησε τον Τζουνίκ.
Και απόψε αμέτρητες ζωές θα κινδυνέψουν εξαιτίας της.
Μόνο εσύ μπορείς…
να τη σταματήσεις.
Βούλωσ' το.
Δεν ξέρεις τι λες.
Έχω μια ερώτηση, μητέρα.
Πόσο καιρό είσαι η Στέλλα Γιανγκ;
Από το 1983, νομίζω.
Εξοριστήκαμε στις ΗΠΑ μετά το σκάνδαλο δωροδοκίας του άντρα μου.
Πριν λίγες μέρες, σε μια φιλανθρωπική δημοπρασία,
σήκωσα το χέρι για να αποκτήσω ένα όμορφο κομμάτι,
αλλά έχασα. Γύρισα να δω ποιος κέρδισε
και τυφλώθηκα από μια κουκλάρα.
Μετά, τρεις μέρες αργότερα…
Το πιστεύετε; Ο πίνακας εμφανίστηκε στην πόρτα μας.
Πού να φανταστώ ότι θα ξανασυναντιόμασταν. Και δεν φορούσα και γυαλιά ηλίου…
Ανακάλυψα τα κρυφά ταλέντα μου
στις συναναστροφές, τη μυστικότητα, τη συνωμοσία.
ΔΙΑΒΑΤΗΡΙΟ
Ως σύζυγος διεφθαρμένου πολιτικού,
ήμουν ακριβώς το είδος του συνεργάτη που χρειαζόταν η CIA.
Κάποια που παρακολουθούσε τους Κορεάτες πολιτικούς, που έβρισκε τις βρομιές τους.
Να τον ξεφορτωθούμε σταδιακά, χωρίς να το αντιληφθεί.
Υποστηρίζοντας φιλοαμερικανούς πολιτικούς,
η εταιρεία μας άκμαζε με τη στήριξη των ΗΠΑ.
ΑΕΡΟΠΟΡΙΚΕΣ ΕΠΙΔΕΙΞΕΙΣ ΣΕΟΥΛ
Αρχίσαμε να βοηθούμε Αμερικανούς κατασκευαστές όπλων
να πουλάνε οπλισμό στην κυβέρνηση της Ν. Κορέας.
Εκεί βρήκα τον προορισμό μου.
-Υπουργέ… -Ο συνήθης έμπορος μετρά τα κέρδη του
βάσει του αριθμού πολυβόλων, όλμων και πυραύλων εδάφους-αέρος που πουλάει.
Αλλά εγώ σκεφτόμουν πόσες καρδιές θα τρυπούσαν οι σφαίρες που πουλούσα,
πόσα τανκ θα κατέστρεφαν οι όλμοι,
πόσα μαχητικά αεροσκάφη θα έριχναν οι πύραυλοι.
Τότε ξεκίνησα να ονειρεύομαι υποβρύχια.
Πυρηνικά υποβρύχια που θα εκτοξεύουν βαλλιστικούς πυραύλους
χωρίς να το μάθει κανείς.
-Μάλλον είναι ο Βορειοκορεάτης Σάνο Πεκ. -Δουλειά της Β. Κορέας είναι;
Κλείσαμε όλους τους δρόμους.
Οι εφεδρικές μονάδες πάνε προς τα κει.
Κλείσαμε τους δρόμους γύρω από τον Γαλάζιο Οίκο.
Σάνο Πεκ. Τι θέλεις;
Ο διευθυντής της ΕΥΠ θα βγει τώρα.
Έχει πάνω του ένα κιλό C-4.
Θα εκραγεί αν πεθάνει κάποιος από τους δυο μας.
Να φτιάξουμε περίμετρο ασφαλείας 20 μέτρων.
Μονάδα Ασφαλείας Ένα, υποχωρήστε σε ακτίνα 20 μέτρων.
Επιτρέψτε μου να σας δείξω τι μπορεί να κάνει
ένα κιλό C-4.
"Γίνου πιστός άχρι θανάτου,
και δώσω σοι τον στέφανον της ζωής".
Τραυματίστηκες πουθενά;
-Το σπίτι του Γιου ανατινάχτηκε! -Τι;
Ανατίναξες το σπίτι μου;
Εδάφιο από τη Βίβλο ήταν; Ο πατέρας σου, ο καλλιγράφος,
αρχηγός της Αντικατασκοπίας, έγινε θρύλος αφανίζοντας 3.000 αριστερούς.
"Αν δεν βρίσκεις κομμουνιστές, φτιάξ’ τους".
Δικό του ήταν κι αυτό;
Κάθαρμα!
Τι θέλεις;
Θέλω να δω την πρόεδρο.
ΓΑΛΑΖΙΟΣ ΟΙΚΟΣ
Ένα λεπτό μόνο.
Αν μιλήσω μόνο ένα λεπτό προσωπικά με την πρόεδρο,
μετά μπορείτε να με συλλάβετε.
Θ' αφήσω σώο και αβλαβή τον διευθυντή της ΕΥΠ.
Ρίξτε του! Δεν με νοιάζει τι θα πάθω!
Μη βγει ούτε μια λέξη ακόμα από το στόμα του!
Μην ακούσει άλλη λέξη η πρόεδρος απ' αυτόν τον Βορειοκορεάτη κατάσκοπο!
Δεν πρέπει να υποκύψετε στις απαιτήσεις του τρομοκράτη.
Ο χρόνος είναι μαζί μας.
Στη χειρότερη, θα έχουμε μόνο τη θυσία του διευθυντή Γιου.
Μην πυροβολήσετε μέχρι να δώσω εντολή εγώ.
Κυρία πρόεδρε.
Ρισκάρω τη ζωή του διευθυντή και τη δική μου για ένα λεπτό.
Κι επίσης, αμέτρητες ζωές εξαρτώνται από αυτό.
Δεν υπάρχει χρόνος.
Αν κάποιος από σας έχει τα κότσια, ας τον πυροβολήσει!
Θα σας ήμουν ευγνώμων!
Τι περιμένετε;
Ρίξτε του, βρε άχρηστοι ανόητοι!
Όχι, κυρία πρόεδρε! Δεν μπορείτε να του μιλήσετε!
Ελευθέρωσέ τον.
Μη μιλάτε μαζί του για χάρη μου!
Θα συνεργαστείτε μ' έναν κατάσκοπο!
Μίλησε τώρα.
Έχεις ακριβώς ένα λεπτό.
13 Αυγούστου 2007.
Δεν θα ξεχάσετε ποτέ αυτήν τη μέρα.
Σας αρέσει ο Προυστ, κυρία πρόεδρε;
Ο Γάλλος συγγραφέας;
Όχι.
Δεν αντέχω τις φλυαρίες.
Μπορούμε να ξοδέψουμε ένα πολύτιμο λεπτό συζητώντας για τα λογοτεχνικά μου γούστα,
αλλά είμαι ανυπόμονη,
σαν αληθινή Κορεάτισσα.
Θέλεις να πεις κάτι άλλο;
Αν όχι, τελειώσαμε εδώ.
Το λεπτό του τελείωσε. Συλλάβετέ τον.
Κάθαρμα!
Κάτι σχεδιάζεις εσύ, έτσι δεν είναι;
Αλλά δεν θα ζήσεις για να ξαναδείς την πρόεδρο.
Θα το φροντίσω εγώ.
Και η γιαγιά σου;
Πέθανε πριν από δύο μέρες
περιμένοντάς σε.
Είδες; Σου είπα να παρατήσεις αυτήν τη γυναίκα και να φύγεις με τη γιαγιά σου.
Μόνος σου τα κατάφερες, κάθαρμα!
Έχτισα τη φήμη μου λύνοντας αθόρυβα τα προβλήματα χωρών που περνούσαν κρίση.
Δεν ήταν εύκολο να γίνω η κορυφαία έμπορος όπλων,
αλλά πάντα κατάφερνα να κρατάω τα πλοία μου σε κίνηση,
και είχα καλές σχέσεις με δικτάτορες.
Και μια μέρα, το συνειδητοποίησα.
ΟΙ ΗΠΑ μού είχαν δώσει τη δύναμη
και το προνόμιο εισόδου στη Βόρεια Κορέα.
Η Ασόμ δήλωσε…
Στην πιο κλειστή χώρα στον κόσμο
όπου μπορούσαν να παραχθούν όπλα υψηλής ποιότητας.
Κατασκεύασα εργοστάσια, ανέπτυξα τεχνολογία,
πουλούσα όπλα σε τιμωρημένες χώρες, κάτω από πλήρη μυστικότητα.
Η δύναμή μου προερχόταν από το ότι κανείς δεν ήξερε ποια ήμουν στ’ αλήθεια.
Μα αυτή η δουλειά δεν θα κρατήσει για πάντα.
Γι’ αυτό έπρεπε να φτιάξω το όπλο των ονείρων μου όσο προλάβαινα.
Τα πυρηνικά όπλα είναι πραγματικά μια ευλογία για τις μικρές χώρες.
Εξασφαλισμένη αμοιβαία καταστροφή.
Αν διαθέτω όπλο που μπορεί να αφανίσει τον εχθρό μου έστω και μαζί μ' εμένα,
στην τελική κρίση,
γίνομαι ίση με τον μεγαλύτερο και ισχυρότερό μας εχθρό.
Οι μεγάλες δυνάμεις νομίζουν πάντα ότι είναι οι μόνες
με κεφάλαια και τεχνολογικό εξοπλισμό για πυρηνικά όπλα.
Μα…
αν είχατε εσείς ένα πυρηνικό υποβρύχιο, Μεγαλειότατε;
Η Ιντίσα θα ήταν αήττητη σε κάθε πόλεμο.
Πριν γίνει δικό σας το υποβρύχιο,
δείξτε στον κόσμο ότι δεν φοβάστε κανέναν,
ότι μπορείτε να πατήσετε το κουμπί των πυρηνικών όπλων ανά πάσα στιγμή.
Στις 13 Αυγούστου 2007, στη Βασιλεία,
ήμασταν απελπισμένοι.
Οι τετραμερείς συνομιλίες για τη χερσόνησο
ίσως κατέρρεαν την επομένη χωρίς κανένα απτό αποτέλεσμα.
Συγγνώμη που άργησα.
Καθόλου. Μόλις ξεκινήσαμε. Χαίρομαι που σε βλέπω, Μουντζεά.
Συζητούσαμε για τη συνάντησή μου με τον Τζονγκουάν Κιμ,
τον Βορειοκορεάτη εκπρόσωπο, χτες βράδυ.
Είμαι όλη αυτιά.
Βρεθήκαμε στην είσοδο του ξενοδοχείου.
N'allez pas trop vite.
Πιο σιγά.
Πώς είπες;
Αυτό θα έλεγε ο Προυστ, κύριε Χιουζ.
Παρακαλώ, λίγο πιο αργά. Αλλιώς, θα χάσουμε τα πιο σημαντικά πράγματα.
Πώς βρέθηκε εκεί, αν ήταν τυχαίο ή είχε κανονιστεί,
αν ήρθε μόνος του ή με κάποιον άλλον.
Ναι, η μαντλέν του Προυστ.
Μα είμαι βέβαιος ότι είπε…
Με πήγες πίσω στη μεταπτυχιακή μου εργασία στη γαλλική λογοτεχνία.
Αλλά, Μουντζεά,
ο Πάτρικ είναι εκπρόσωπος των Ηνωμένων Πολιτειών.
Αυτοί λατρεύουν τον Χέμινγουεϊ.
Πιστεύουν πως το πιο ουσιώδες είναι η πραγματικά αληθινή φράση.
Δεν το ήξερες;
Αυτό είναι αλήθεια. Ωστόσο, σήμερα, προς τιμήν της Μουντζεά,
θα επιχειρήσω μια προυστιανή εξήγηση.
Με συγχωρείτε, πρέπει να πάω στην τουαλέτα.
Ως Κορεάτισσα, δεν έχω υπομονή.
Φυσικά.
Η Κίνα μόλις έπεισε τη Βόρεια Κορέα.
Ζητούν να πείσουμε τις ΗΠΑ να αλλάξουν θέση.
Οι ΗΠΑ δεν θα θέλουν να βρεθούν τρεις προς έναν.
Πείτε του πως αν κάνουν πίσω,
θα το ανατρέψουμε, και θα βρεθεί η Β. Κορέα εναντίον τριών.
Το σχέδιο πέτυχε.
Και την επομένη, οι τέσσερις χώρες συμφώνησαν να εκδώσουν κοινή δήλωση.
Ήταν απίστευτο.
Σαν να βλέπεις τέσσερα ποτάμια που το καθένα πήγαινε αλλού
να ενώνονται και να γίνονται ένα.
Φέρνεις κάποιο μήνυμα που μπορεί να αλλάξει την πορεία των ποταμών;
Μα δεν άλλαξε τη ζωή μας.
Ενώ πολιτικοί και διπλωμάτες διαπραγματεύονταν, εξέδιδαν δηλώσεις,
έκαναν συναντήσεις κορυφής, ενάλλασσαν επιτυχίες κι αποτυχίες,
εμείς πεινούσαμε.
Δουλεύαμε σαν σκυλιά. Και πεθαίναμε σαν να μη σήμαινε τίποτα.
Οι πυρηνικοί πύραυλοι φτιάχτηκαν.
Δεν είμαι ούτε Νοτιοκορεάτης ούτε Βορειοκορεάτης ούτε Αμερικανός.
Ήρθα να παραδώσω ένα μήνυμα στον Αμερικανό πρόεδρο
για να διασφαλίσω ότι δεν θα πέσουν πυρηνικές βόμβες πουθενά.
Εσείς, κυρία πρόεδρε,
πρέπει να το φροντίσετε.
ΕΘΝΙΚΗ ΥΠΗΡΕΣΙΑ ΠΛΗΡΟΦΟΡΙΩΝ
Παρακαλώ, παραδώστε άμεσα τον Πεκ.
Ξεπερνάτε τα όρια, κυρία πρόεδρε.
Τα όρια τα ξεπερνάτε εσείς.
Τι συμβαίνει;
Εισαγγελέας Γκονγκτέ Κανγκ, Υπηρεσία Διαφθοράς.
Συλλαμβάνεστε για κατασκευή έξι υποθέσεων κατασκοπίας.
Περίμενε, κάθαρμα.
Πότε αποφασίσατε να με κυνηγήσετε;
Όταν μου είπατε για το σχέδιό σας να παγιδέψετε τη Σο ως κατάσκοπο.
Δεν θα επέτρεπα τέτοια παραποίηση υπό την προεδρία μου.
Τι είναι κατάσκοπος για σας, κα πρόεδρε;
Κατάσκοπος είναι αυτός που εγώ…
που εμείς αποφασίσαμε ότι δεν ανήκει σ' αυτήν τη χώρα.
Η κόρη ενός κατασκόπου γυρίζει και θέλει να γίνει πρόεδρος;
Αν η ΕΥΠ δεν μπορεί να εμποδίσει κάποια σαν αυτήν,
ποιος είναι ο λόγος να υπάρχουμε;
Ευχαριστώ για τη δήλωσή σας, κε διευθυντά. Τα υπόλοιπα στο δικαστήριο.
Συλλαμβάνεστε.
Έχετε το δικαίωμα να μη μιλήσετε. Ό,τι πείτε μπορεί να…
Μόλις το υποβρύχιο παραδοθεί απόψε…
η Ιντίσα θα απειλήσει τις ΗΠΑ.
Θα πουν ότι το νέο υποβρύχιο της Ιντίσα είναι στον Ειρηνικό,
με δεκαέξι πυρηνικούς πυραύλους στραμμένους στην ενδοχώρα των ΗΠΑ.
Πολύ καιρό περίμενα αυτήν τη μέρα.
-Τι είναι; -Πάντα πίστευα
ότι ο βασιλιάς της Ιντίσα ήταν πολύ δειλός για να εκτοξεύσει τους πυραύλους.
Βέβαια, πέρασαν 80 χρόνια από τις πρώτες πυρηνικές βόμβες,
κι έχουν χρησιμοποιηθεί μόνο μια φορά, οπότε…
Δεν σκοπεύεις να τις πυροδοτήσεις εσύ, έτσι;
Αν βάλω τον κωδικό εκτόξευσης και πυροδοτήσω τους πυραύλους…
πώς λες να μείνει η σημερινή μέρα στην ιστορία;
ΠΡΟΣΟΧΗ
"Ο βασιλιάς της Ιντίσα τρελάθηκε. Εκτόξευσε πυρηνικούς πυραύλους στις ΗΠΑ";
Καταλαβαίνεις τώρα;
Μπορώ να κάνω ό,τι πιο καταστροφικό στην ιστορία
χωρίς καν να αποκαλυφθώ.
Σου το είπα.
Και μια σφαίρα να πουλήσω, σκέφτομαι την καρδιά που θα διαπεράσει.
Λάβαμε πληροφορίες ότι ένα υποβρύχιο κατευθύνεται αυτήν τη στιγμή
στη μέση του Ειρηνικού.
Μέχρι αύριο, ο βασιλιάς της Ιντίσα ίσως ανακοινώσει
ότι θα στρέψει έναν πυρηνικό πύραυλο στις ΗΠΑ.
Με κάθε σεβασμό, κα Πρόεδρε,
αν δεν πειράζει να ρωτήσω,
πάνω σε τι το στηρίζετε αυτό;
Πιστεύετε ότι αληθεύει η δήλωση του βασιλιά;
Κοιτάτε τις κινήσεις 38 λογαριασμών σε 5 τράπεζες.
Καμίλα, μπορώ να αποδείξω ότι το ένα δις δολάρια που μεταφέρθηκε
τις τελευταίες 72 ώρες χρησιμοποιείται για αγορά όπλων μαζικής καταστροφής.
Παγώστε τα λεφτά πριν φτάσουν στη Β. Κορέα.
Άντερσον, πρέπει να ηρεμήσεις.
Αν είναι αλήθεια, θα παγώσουμε τους λογαριασμούς.
Μα πρόκειται για τεράστιο όγκο δεδομένων,
θα πάρει χρόνο να ελεγχθούν όλα.
Κατάλαβα.
Τα χρήματα έρχονται από την Ιντίσα και πηγαίνουν στην Ασόμ.
Περίμενε. Λες πως όλ' αυτά έχουν σχέση με το υποβρύχιο;
Λυπάμαι, Καμίλα. Καταλαβαίνω ότι σε πιέζω,
μα πρέπει να με εμπιστευτείς. Πάγωσε τους λογαριασμούς.
Άντερσον, ρισκάρω και μόνο που σου μιλάω στο τηλέφωνο.
Μα υπόσχομαι ότι θα κάνω ό,τι μπορώ.
-Μην κουνηθείς! -Ακίνητος! Στα γόνατα!
Χέρια ψηλά στον αέρα.
Άντερσον Μίλερ.
Κύριε πρόεδρε;
Πρώτα ισχυρίζεσαι ότι το υποβρύχιο δεν υπάρχει
και τώρα επιμένεις ότι κατευθύνεται στον Ειρηνικό.
Και αύριο, θα έχει τις ωραίες ΗΠΑ στο στόχαστρό του.
Καλά το κατάλαβα;
Μάλιστα, κύριε.
Αρχικά, δεν πίστευα ότι υπήρχε υποβρύχιο.
Δεν υπήρχαν αρκετά στοιχεία.
Μα κάτι δεν πήγαινε καλά.
Δεν είχαν τέτοιες δυνατότητες. Δεν είχαν ούτε λεφτά ούτε υλικά.
Η στρατηγική τους ήταν να επιδείξουν τα όπλα
που διέθεταν, ώστε να πιστέψουμε ότι θα τα χρησιμοποιούσαν όποτε ήθελαν.
Λέτε να πιστέψω ότι η Β. Κορέα κατασκεύασε ένα πυρηνικό υποβρύχιο,
μα ήθελε να το κρατήσει μυστικό; Όχι. Αυτό δεν στέκει, κύριε.
Αν όμως είχαν πάρει χρήματα και υλικά
από κάπου αλλού;
Κύριε Πρόεδρε, μπορώ να σας δείξω πέντε χρόνια οικονομικών συναλλαγών
που δείχνουν ότι η Ιντίσα αγοράζει
το υποβρύχιο από τη Βόρεια Κορέα.
Μάλιστα.
Τι ακριβώς περιμένεις από μας να κάνουμε;
Να παγώσετε τα κεφάλαια από την Ιντίσα προς τη Βόρεια Κορέα.
Μην αφήσετε να γίνει η μεταφορά.
Κύριε.
Μπορείτε να μας γυρίσετε σε έναν κόσμο που δεν υπήρχε αυτό το πράγμα.
Κυρία πρόεδρε.
-Ναυτιλιακά Ασόμ. -Ποιος είναι;
-Τι εννοείτε; -Ποια τράπεζα είπατε;
Φαίνεται ότι οι λογαριασμοί πληρωμών μας έχουν παγώσει.
Για να φτάσει η πληρωμή άμεσα, πρέπει να ενημερώσουμε την πρόεδρο.
-Κύριε. Ελάτε να δείτε. -Ναι.
Ο Τζουνίκ ήταν δυστυχισμένος μια ζωή εξαιτίας σου.
Τι;
Ήσουν τόσο αντίθετη στον γάμο μας
που σκέφτηκε να ξεκόψει. Έκανε έρευνα για σένα.
Ήθελε να καταλάβει γιατί φερόσουν έτσι.
Έτσι έμαθε ότι δεν ήταν βιολογικός γιος σου.
Το ήξερε αυτό ο Τζουνίκ;
Και για την άτυχη παιδική σου ηλικία.
Ήταν ένα φτωχό παιδί.
Μεγάλωσε ολομόναχη κοντά σε μια βάση των ΗΠΑ, σαν αδέσποτο σκυλί.
Όταν ήταν εννέα, η μάνα της το έσκασε με έναν Αμερικανό στρατιώτη.
Επιβίωνε φροντίζοντας τα παιδιά και τα σπίτια πολυάσχολων μανάδων.
Όταν με πήρε δεύτερη σύζυγο ο έμπορος αλατιού,
αποφάσισα να την παντρέψω με τον μεγαλύτερο γιο,
λέγοντας ψέματα για τα αγγλικά της και για τις σπουδές της στο πανεπιστήμιο.
Ήθελα να έχω έναν δικό μου άνθρωπο στο σπίτι.
Θεέ μου, δεν είχα ιδέα πόσο τρελή ήταν πραγματικά.
Στα εννέα σου, κανείς δεν το ήξερε.
Από τότε τους πέταγες πέτρες.
Όλο και μεγαλύτερες πέτρες,
που τώρα έγιναν πύραυλοι.
Με γέννησε η πιο αδύναμη από τις αδύναμες γυναίκες,
σε μια χώρα που δεν ήξερε τι να κάνει. Να ελευθερωθεί, να διχαστεί, να πολεμήσει.
Ακόμα κι εκείνη με εγκατέλειψε.
Δεν είναι απίστευτο;
Να μπορεί κάποια σαν εμένα να εκδικηθεί;
Τόσα γράμματα έστειλες στις ΗΠΑ αναζητώντας τη μητέρα σου…
Μαμά, σε παρακαλώ, απάντησέ μου.
Αν μου πεις πού είσαι,
θα σου στείλω ένα μεγάλο χριστουγεννιάτικο δώρο μια μέρα.
Σου στέλνω μια πρόσφατη φωτογραφία.
Ήταν μια όμορφη μέρα. Την πέρασα όλη με τη σκέψη σου.
Έλα, γρήγορα.
ΑΛΛΗΛΟΓΡΑΦΙΑ
ΕΠΙΣΤΡΟΦΗ
"Άγνωστος παραλήπτης".
Αλλά οι πύραυλοι δεν χρειάζονται παραλήπτη. Σωστά;
Φαίνεται να πιστεύεις
ότι είμαι ένα παιδί που προσπαθεί να ρίξει πυρηνικό πύραυλο στην ίδια του τη μάνα.
Κάνεις λάθος.
Ήθελα να γίνω το πιο ισχυρό πρόσωπο στον κόσμο.
Και πώς μπορώ να το κάνω αυτό;
Πατώντας αθόρυβα ένα κουμπί.
Μερικοί καυχιούνται για τον πανίσχυρο στρατό τους,
την επικράτεια, τους πόρους, τα όπλα τους.
Μα εγώ θα πατήσω το κουμπί χωρίς να το μάθει κανείς,
και θα είμαι σπουδαιότερη κι απ' τον πρόεδρο των Ηνωμένων Πολιτειών.
Γιατί όχι;
Η Αμερική δεν έχει θέμα να ξεκινήσει πολέμους
που σκοτώνουν εκατομμύρια σε άλλες χώρες
μόνο και μόνο για να προστατευτεί από μια πιθανή απειλή.
Ξόδεψες τον χρόνο σου προσπαθώντας να σταματήσεις αυτόν τον πόλεμο.
Αλλά, τελικά, εγώ θα είμαι αυτή που θα φέρει πραγματικά την ειρήνη.
Όταν πατήσω το κουμπί, όλοι θα ξεχάσουν τον πόλεμο στην κορεατική χερσόνησο.
Μόνο ένα πράγμα θα σκέφτονται.
Ειρήνη. Τίποτ' άλλο, μόνο ειρήνη.
Για τα επόμενα χίλια χρόνια, η ανθρωπότητα θα θυμάται την αποψινή νύχτα.
Περνιέσαι για θεός, έτσι δεν είναι;
Ναι, νιώθω την έξαψή σου από εδώ.
Υπάρχει κάτι πιο συναρπαστικό από αυτό;
Μα, μητέρα,
σου πέρασε από τον νου ότι ίσως κάποιος σε σταματήσει;
Παγώνουν τους λογαριασμούς των εταιρειών σου.
Δεν πειράζει.
Μαμά, μόλις έλαβα το ένταλμα σύλληψης από το δικαστήριο.
ΕΝΤΑΛΜΑ ΛΙΜ ΟΚΣΟΝ
Συλλαμβάνεσαι ως ύποπτη για τη δολοφονία του Τζουνίκ.
Βούλωσ' το.
Δεν ξέρεις τι λες.
Κράτα ως τα μεσάνυχτα.
Δικαιούσαι δικηγόρο. Έχεις το δικαίωμα να μη μιλήσεις.
Έχεις τρελαθεί;
Η πραγματική πηγή των χρημάτων που έστειλες στον Γιονγκτζάν Κιμ.
Ο κατάλογος λαθραίων όπλων με τον σειριακό αριθμό του όπλου του Γιονγκτζάν Κιμ.
Στη Γερμανία άκουσα κάθε ηχογράφηση από το δωμάτιό σου κι αυτό του Τζουνίκ.
Στείλε τα λεφτά από έναν λογαριασμό στο όνομα της βοηθού της Μουντζεά.
Θα το 'χουμε σαν στοιχείο.
ΜΙΤΖΙ ΓΙΟ
Δεν μπορείς να φανταστείς πώς ένιωσα
όταν βρήκα τον σειριακό αριθμό του όπλου που χρησιμοποίησε ο Κιμ
για να σκοτώσει τον αδελφό μου στη λίστα με τα λαθραία όπλα σου.
Νομίζεις ότι αυτό είναι αρκετό για να με βάλεις στη φυλακή;
Έκλαιγες…
όταν συνέβη εκείνη τη μέρα.
Στο δωμάτιο του Τζουνίκ.
Κύριε Τζουνίκ Τσανγκ!
Και μετά χτύπησε το τηλέφωνο.
Δεν τον σκότωσες για χάρη μου.
Για τέτοιο κάθαρμα με πέρασες;
Μια φορά έστω…
ήθελα να κάνω μια πραγματική συζήτηση μαζί σου.
Θα τα πούμε στο γραφείο του εισαγγελέα.
Υπάρχει ένας εισαγγελέας εδώ που πεθαίνει να με συλλάβει.
Μάλλον νομίζει ότι είναι ασφαλής. Αναλάβετε δράση.
Η ακτοφυλακή είναι πίσω μας. Πρέπει να το σκάσετε.
Δεν θα το σκάσουμε.
Θα πολεμήσουμε.
Η ακτοφυλακή σάς έχει περικυκλώσει. Σταματήστε το πλοίο σας και αναμείνατε.
Επαναλαμβάνω. Σταματήστε το πλοίο και αναμείνατε.
Προσοχή, προς όλο το πλήρωμα.
Όλο το πλήρωμα, σε θέση μάχης.
Μας καταδιώκουν.
Όλο το πλήρωμα, σε θέση μάχης.
Υπάρχουν δύο απευθείας γραμμές με τη Β. Κορέα.
Μία στην αίθουσα ελέγχου και μία πάνω, στην καμπίνα της μάνας μου.
Να πούμε στον Χανσάνγκ Κιμ ότι οι λογαριασμοί πάγωσαν,
να βάλει το υποβρύχιο να κάνει μεταβολή.
ΑΠΑΓΟΡΕΥΜΕΝΗ ΖΩΝΗ
ΑΣΟΜ
Ζητώ ενισχύσεις! Τα μέλη του πληρώματος αντιστέκονται με βαρύ οπλισμό!
Ζητώ ενισχύσεις!
Πιάστε τους.
Σκοτώστε τους αν χρειαστεί.
Μάλιστα, κυρία.
-Τζουνσάνγκ. -Θα τα καταφέρω, νομίζω.
Φυσικά θα τα καταφέρεις.
Μουντζεά.
Πάτησε το ένα στο τηλέφωνο. Θα συνδεθείς μαζί του.
Πήγαινε. Φρόντισε να κάνει μεταβολή το υποβρύχιο.
Όταν ήμουν παιδί…
είχα μόνο τον Τζουνίκ.
Ας του 'μοιαζα, σκεφτόμουν, έστω και στο μισό.
Αυτό ήταν το πρώτο που σκέφτηκα όταν πέθανε.
"Έστω…
και στο μισό".
Τζουνσάνγκ, θα γίνεις καλά.
Μόνο κράτα γερά.
Γυρίζω αμέσως.
Πήγαινε.
Βρήκαμε σε ποιο πλοίο είναι η Σο. Βρες την και φέρ' την πίσω με κάθε τρόπο.
Είσαι ακόμα υπόλογος για την απαγωγή του διευθυντή της ΕΥΠ,
τη βομβιστική επίθεση στο σπίτι του και το πιστολίδι.
Φρόντισε να γυρίσετε.
Πιάστε την!
-Από δω πήγε. Κοιτάξτε παντού. -Μάλιστα.
Άνοιξε.
Πίσω σου!
Γρήγορα! Πού είναι;
Νόμιζα ότι θα πεθάνω χωρίς να σε ξαναδώ.
Είπα ότι θα έρθω.
-Πλησιάζει με 700 κόμβους. Μαχητικό. -Η ενημέρωση.
-Σημαίνω συναγερμό; -Το Κέντρο Ελέγχου.
Κάτι πλησιάζει από τα ΒΑ. Μαχητικό αεροπλάνο, μάλλον.
Πώς προχωράμε;
Έχουν απογειωθεί μαχητικά της Αεροπορίας. Πρέπει να φύγετε.
ΕΝΕΡΓΟΠΟΙΗΣΗ
Έτοιμη η πληρωμή;
Η πληρωμή δεν θα γίνει.
Οι ΗΠΑ πάγωσαν τους λογαριασμούς της Ασόμ που συνδέονται με την Ιντίσα.
Ποια είσαι;
Η Μουντζεά Σο.
Πρώην πρέσβειρα του ΟΗΕ.
-Η ενοχλητική νύφη της προέδρου Λιμ. -Το υποβρύχιο πρέπει να κάνει μεταβολή.
Η Λιμ σχεδιάζει να εκτοξεύσει η ίδια πυρηνικό πύραυλο κατά των ΗΠΑ.
Αν πετύχει, η Ιντίσα κι η Β. Κορέα θα αντιμετωπίσουν μαζικά αντίποινα.
Η ζημιά θα είναι αφάνταστη.
Το βαλιτσάκι βρίσκεται στην Ιντίσα.
Θα ενεργοποιηθεί μετά την πληρωμή.
Έχει κι η Λιμ ένα βαλιτσάκι.
Αυτό ήταν το σχέδιό της εξαρχής.
Μόλις το υποβρύχιο παραδοθεί στην Ιντίσα, θα πατήσει η ίδια το κουμπί.
Επικοινωνούμε με το υποβρύχιο κάθε δύο ώρες.
Δεν υπάρχει περιθώριο επαφής για μια ώρα.
Η Λιμ κατευθύνεται ήδη στον Ειρηνικό;
Ακριβώς.
Έχουμε ένα πλοίο επιφανείας κοντά στο υποβρύχιο.
Μόλις το υποβρύχιο μπει στην ακτίνα του,
-η εντολή θα δοθεί σε πραγματικό χρόνο. -Οι εντολές δίνονται από το βαλιτσάκι;
-Σωστά. -Άρα, αν καταστρέψω το βαλιτσάκι,
-η εντολή εκτόξευσης δεν θα εκτελεστεί; -Ναι, μα πρέπει να προσέχετε.
Αν η Λιμ έχει το βαλιτσάκι,
ίσως το ρύθμισε με τον μηχανισμό θανάτου…
Περιμένετε. Τι σημαίνει αυτό;
Πλησιάζουμε την πρύμνη του στόχου.
Ραντάρ καθαρό, έτοιμοι για επίθεση.
Ρίξε το όπλο σου.
Κάνε πίσω.
ΚΟΝΣΟΛΑ ΕΚΤΟΞΕΥΣΗΣ
ΚΩΔΙΚΟΣ
Είσαι καλά;
Εκεί πάνω είναι.
Τελείωσε, μητέρα.
Αν πεθάνω,
ενεργοποιείται το σύστημα αυτόματης εκτόξευσης στην αίθουσα ελέγχου,
και ο πυρηνικός πύραυλος θα εκτοξευθεί στις ΗΠΑ.
Ο μηχανισμός θανάτου.
Αν δοθεί η εντολή, ο πύραυλος θα εκτοξευθεί σε 10 λεπτά.
Την ακυρώνεις βάζοντας αυτόν τον κωδικό εκτόξευσης στην αίθουσα ελέγχου.
Αλλά πάει τώρα.
Όλα θα τελειώσουν σύντομα.
Πέρασα όλη μου τη ζωή…
λαχταρώντας αυτήν τη στιγμή.
Δέκα λεπτά, Μουντζεά.
Απ' όταν πεθάνω.
Θα υπάρχει μια συσκευή να βάλουμε τον κωδικό.
ΕΦΕΔΡΙΚΗ ΓΕΝΝΗΤΡΙΑ
Εδώ είναι.
Θα το κάνω εγώ.
Η Λιμ είναι νεκρή. Δώστε μου τον κωδικό εκτόξευσης.
Στο πυρηνικό βαλιτσάκι.
Ο βασιλιάς της Ιντίσα.
Έχει κι αυτός βαλιτσάκι. Είναι ίδιος ο κωδικός; Τον αφορά κι αυτόν.
Ναι, ο ίδιος. Πρέπει να ταιριάζει με του υποβρυχίου.
Ναι;
Έλαβα κλήση από τον Χανσάνγκ Κιμ.
Είσαι έτοιμη;
Μεγαλειότατε.
Οκτώ, επτά…
τρία, τέσσερα, εννέα,
τρία, μηδέν, δύο,
έξι, ένα, πέντε, τέσσερα.
Αυτά είναι όλα.
Τελείωσε.
Ευχαριστώ.
-Ελπίζω να τα ξαναπούμε σύντομα. -Παρομοίως.
ΕΝΕΡΓΟΠΟΙΗΣΗ
Τι συμβαίνει;
Βόμβα με αισθητήρα πίεσης.
Έχει και χρονοδιακόπτη, όπως τότε. Αν βγω από αυτόν τον θάλαμο, θα εκραγεί.
-Θα το σταματήσουμε με τον σωστό κωδικό. -Υπάρχουν πάνω από 20 κιλά C-4.
Όλο το πλοίο κινδυνεύει.
Πρέπει να το εκκενώσουμε.
Δεν δουλεύει!
Πήγαινε. Πες τους να εκκενώσουν αμέσως.
Κι εσύ;
-Θα προσπαθήσω να εξουδετερώσω τη βόμβα. -Δεν φεύγω.
Αν μου μένουν οκτώ λεπτά,
θέλω να τα περάσω όλα μαζί σου.
Όσο πιο κρίσιμη είναι η αποστολή, τόσο πιο αργά κινούμαι.
Σαν να κάνω κάτι συνηθισμένο μια συνηθισμένη στιγμή.
Κάν' το όπως το είχες κάνει.
Αργά αργά, σαν να μην είναι τίποτα ξεχωριστό.
Δεν μπορώ. Θέλω να μείνω εδώ.
Υπάρχει πολύς κόσμος εκεί κάτω.
Ειρήνη. Ασφάλεια για όλους.
Σκέψου αυτά που θέλεις να προστατέψεις, Μουντζεά.
Δεν χρειάζομαι πια ειρήνη.
Αν βγω από την πόρτα,
θα ζω στην κόλαση για πάντα.
Δώσε μου μια ευκαιρία, Μουντζεά.
Να εξουδετερώσω τη βόμβα.
Την άλλη φορά, η βόμβα εξερράγη.
Μα εσύ δεν έπαθες τίποτα. Και κατάφερα να γυρίσω κοντά σου.
Σ' εκείνον πήγαινε. Στον επικεφαλής των ειδικών δυνάμεων.
Έλα με έναν πυροτεχνουργό.
Τρία λεπτά για κάτω, τρία λεπτά για να γυρίσω.
Κι ένα λεπτό να μου μείνει μαζί σου, θα ξανάρθω.
Υπάρχει πυροτεχνουργός;
Υπάρχει μεγάλη ποσότητα εκρηκτικών δίπλα στο μηχανοστάσιο.
-Θα εκραγεί σε τέσσερα λεπτά! -Όλες οι μονάδες, εκκένωση!
Εκκενώστε αμέσως.
Υπάρχει πυροτεχνουργός; Κάποιος είναι ακόμα μέσα!
Αφήστε με! Αμέσως!
Όχι, πρέπει να γυρίσω πίσω! Αφήστε με!
-Θα σας βάλουμε σε λέμβο. -Όχι, πρέπει να πάω!
Αφήστε με αμέσως! Πρέπει να πάω!
Αφήστε με αμέσως!
Αφήστε με!
Μουντζεά…
μη γυρίσεις πίσω.
Θέλω να συνεχίσεις. Μη σταματάς.
Μόνο συνέχισε.
Τράβα μπροστά.
Σε βλέπω από δω.
Άσε με να συνεχίσω να σε φυλάω.
Το μονοπάτι που θα περπατάς,
τον κόσμο που θα συναντάς.
Γιαγιά.
Νομίζω ότι είδα ένα όνειρο.
Γνώρισα μια γυναίκα που για χάρη της θα πέθαινα.
Μακάρι να μην ξυπνούσα ποτέ.
Για πάντα.
Ξεκίνησαν ειρηνευτικές συνομιλίες μεταξύ ΗΠΑ και Ιντίσα.
Ο βασιλιάς της Ιντίσα Άνσαρ Ναμπού και η πρέσβειρα του ΟΗΕ Αντέλ Ζίμερμαν
συναντήθηκαν για να υπογράψουν συμφωνία κατάπαυσης του πυρός
και να συζητήσουν την αποχώρηση του στρατού των ΗΠΑ…
Είναι αλήθεια ότι ο πατέρας σας ήταν κατάσκοπος;
Ο πατέρας μου, Χιονγκσίκ Σο, είχε κατηγορηθεί άδικα…
Όχι. Απαντήστε στην ερώτηση. Είναι αλήθεια ή όχι;
Είναι αλήθεια.
-Δεν κατηγορηθήκατε μόλις για κατασκοπία; -Απαλλάχθηκα από κάθε κατηγορία
όταν συνελήφθη ο διευθυντής της ΕΥΠ για κατασκευή υποθέσεων κατασκοπίας.
Μια σκανδαλώδης σχέση με Βορειοκορεάτη αποστάτη.
Μια ανείπωτα ατιμωτική ηχογράφηση
ακούστηκε σ' όλη τη χώρα. Ήταν κι αυτό κατασκευασμένο;
Το κόμμα μας σύρθηκε στη λάσπη γι' αυτό.
Όλοι το είδαν και το άκουσαν.
Πώς μπορείτε και εμφανίζεστε εδώ;
Εξηγήστε και ζητήστε αμέσως συγγνώμη!
Η αποβολή της υποψήφιας Μουντζεά Σο αποφασίστηκε ομόφωνα
διότι πρόσβαλε την τιμή του κόμματος
και παραβίασε το καθήκον της να είναι αξιοπρεπής.
Κυρία Σο! Περιμένετε!
Αληθεύει ότι είχατε σχέση με τον Πεκ;
Να εκλάβουμε αυτήν τη σιωπή ως ομολογία για όλα τα σκάνδαλα;
Εμπιστεύεστε ακόμα τον Πεκ;
Είχα πράγματι σχέση με τον Σάνο Πεκ.
Δεν πιστεύω πως το να αγαπάς κάποιον
μειώνει την αξιοπρέπειά σου.
Μα αν το κόμμα έχει κρίνει
ότι η σχέση μου μαζί του αμαύρωσε τη φήμη του,
θα σεβαστώ την απόφασή του.
Πιστεύω, ωστόσο, ακράδαντα ότι ο Σάνο Πεκ
ήταν πιο αξιοπρεπής από οποιονδήποτε άλλον κάθισε σήμερα στην επιτροπή δεοντολογίας.
Υπάρχει κάτι άλλο;
-Εξηγήστε μας! -Το φορτηγό πλοίο της Ασόμ…
Πέρασες πάρα πολλά. Και…
λυπάμαι.
Ψάξαμε κάθε εκατοστό του ναυαγίου και της γύρω περιοχής,
αλλά δεν έχουμε εντοπίσει τον Πεκ.
Μα θα τον βρούμε, ό,τι κι αν γίνει.
Το υπόσχομαι.
Ζητώ συγγνώμη κι εγώ.
Πρέπει να ήταν πολύ επώδυνο
να πρέπει να επιλέξετε μεταξύ της παράδοσης της Βόρειας Κορέας στην Κίνα
και του ρίσκου ενός πολέμου για την επανένωση.
Μέρες προσευχόμουν να μη χρειαστεί να πάρω αυτήν την απόφαση.
Μα είναι δουλειά του προέδρου να παίρνει τέτοιου είδους αποφάσεις.
Λυπάμαι.
Ευχαριστώ. Χάρη σ' εσένα, εγώ γύρισα από την κόλαση,
μα εσύ έχασες πάρα πολλά.
Έκανα τις επιλογές μου. Ήταν αποφάσεις μου.
Οι ΗΠΑ σε ζήτησαν ως ειδική απεσταλμένη.
Να μεσολαβήσεις στις διαπραγματεύσεις μεταξύ Ιντίσα και Β. Κορέας
για την απόσυρση του υποβρυχίου.
Και έχουν κι ερωτήσεις για το σκάνδαλο Ίγκλετον-Coldrain.
Δεν θα ξεσηκωθεί η κοινή γνώμη εναντίον σας αν μιλήσω;
Θα το φροντίσω εγώ αυτό. Υπάρχουν πολλά που θέλω να κάνεις.
ΟΥΑΣΙΝΓΚΤΟΝ
Φτάσαμε σχεδόν.
Θυμήσου, απλά λόγια στον πρόεδρο. Η Β. Κορέα το κατασκεύασε,
η Ιντίσα το αγόρασε, και σε επαφή τούς έφερε η Ασόμ.
Όποτε αναφέρεις τον Ίγκλετον, ανάφερε την Coldrain και τη Στέλλα Γιανγκ.
Μίλησε για την αποσυναρμολόγηση, αλλά άσ' τον να σε ρωτήσει.
Κάν' τον να νιώσει όμορφα.
Να σου πω.
Το 'χεις.
Δεν έχεις άγχος, έτσι;
Γι' αυτό;
Όχι.
Ξέρεις…
δεν έχω έρθει ποτέ στην Κορέα. Δεν είχα κανέναν,
αλλά μάλλον έχω εσένα τώρα.
Ναι.
Πράγματι, έχεις εμένα.
Ήθελα να σου πω πρώτος εγώ
ότι ο πρόεδρος σκέφτεται να απονείμει το μετάλλιο της τιμής στον Πεκ.
Σωστό είναι αυτό.
Ήταν Αμερικανός.
Ξέρεις,
ένα μέρος μου πιστεύει
ότι είναι ακόμα ζωντανός.
Μακάρι να τον γνώριζα.
Ο πρόεδρος θα σας δεχτεί τώρα.
Να σου πω.
Είσαι η μόνη μας ελπίδα.
Τότε
έχουμε πρόβλημα.
"Μια από τις καλύτερες συζητήσεις που είχα εδώ και χρόνια".
"Μια δυνατή γυναίκα που έφερε την ειρήνη".
Είδες τη δημοσκόπηση σήμερα το πρωί;
Κυρία υποψήφια… Δηλαδή, κυρία πρέσβειρα,
παρόλο που αποκλείστηκες,
προηγείσαι ακόμα στις δημοσκοπήσεις για το ΝΡΚ
και στα οκτώ γραφεία δημοσκοπήσεων.
Ηρέμησε, Μίτζι.
Και δεν είμαι πια υποψήφια.
Δεν είναι μόνο το ΝΡΚ.
Η δημοτικότητά σας μεταξύ των υποψηφίων για την προεδρία έχει ανέβει σημαντικά.
Υποψηφιότητες για την προεδρία γίνονται δεκτές μέχρι την επόμενη βδομάδα.
Μπορείς ακόμα να κατέβεις ως ανεξάρτητη.
Μίτζι, Τσανγκί, δεν είμαι κατάλληλη γι' αυτό.
Αποφάσισα να θέσω υποψηφιότητα για να βρω γιατί πέθανε ο άντρας μου,
όχι επειδή θεωρούσα ότι μου άξιζε η προεδρία.
Όπως και να 'χει.
Αν με ρωτάς,
δεν νομίζω να υπάρχει κάποιος καταλληλότερος από σένα.
Πες το μόνο κι έγινε. Εντάξει;
Θα ακυρώσω αμέσως την πτήση μου για ΗΠΑ.
Κράτησα το πρόγραμμά μου ελεύθερο από την αρχή.
Να σου πω, μεγάλε. Μη χώνεσαι εκεί που δεν σε σπέρνουν.
Είναι η πρέσβειρά μου.
Εμπρός;
Φεύγω για Πεκίνο.
Κυρία πρόεδρε.
Σκέφτηκα πολύ χθες βράδυ.
Πόσο κρίσιμες θα είναι οι επόμενες μέρες,
οι επόμενοι μήνες
και τα επόμενα χρόνια για το μέλλον της χερσονήσου.
Και πόσο σημαντικός θα είναι ο ρόλος του επόμενου ηγέτη
όταν τελειώσει η θητεία μου.
Πιστεύω ότι πρέπει να είσαι εσύ.
Κατανοείς τις προκλήσεις της εποχής μας, έχεις το σθένος να τις αντιμετωπίσεις.
Σκέφτομαι να αφήσω το κόμμα και να βρω τρόπο να σε στηρίξω
όταν γυρίσω από το Πεκίνο.
Δεν νομίζω ότι μπορώ.
Γιατί όχι;
Είμαι ακόμα…
πολύ πληγωμένη.
Μια τέτοια πρόεδρο θέλω.
Κάποια που έχει υποφέρει,
αλλά έχει τη δύναμη να το ξεπεράσει, να βγει πιο δυνατή από αυτήν την εμπειρία.
Παρότι ήσουν υποψήφια με το αντίπαλο κόμμα,
η στήριξή μου θα μπορούσε να στείλει ένα μήνυμα ενότητας.
Ο ηγέτης που θα αναλάβει την επανένωση της χερσονήσου
πρέπει να είναι ικανός γι' αυτό.
Σκέψου το καλά.
Μην το βλέπεις προσωπικά, δες το σε ένα ιστορικό πλαίσιο.
Είδα ένα όνειρο. Ήμουν αυτή η γυναίκα.
Δεν πίστευα στον Θεό,
μα υπήρχε μια εκκλησία στην καρδιά μου.
Χτισμένη με κίονες από τα οστά του πατέρα μου,
τοίχους σοβατισμένους με τη σάρκα της μητέρας μου,
δάπεδα πλυμένα με το αίμα του άντρα μου.
Από κει έστειλα την ψυχή του λατρευτού μου παιδιού στον ουρανό.
Πριν έρθω εδώ,
έθαψα τον έρωτά μου στους μαύρους λόφους και προσευχήθηκα.
Πάρτε την ειρήνη μου και δώστε την σ' αυτήν τη γη.
Και όταν υπάρξει αρκετή ειρήνη για όλους,
τόση που κανείς να μην τη χρειάζεται πια,
τότε επιστρέψτε μου τη φτωχή, χαμένη μου αγάπη.
Παρότι δεν πιστεύω στον Θεό, τη συγχώρεση των αμαρτιών,
την ανάσταση του σώματος ή την αιώνια ζωή,
ξέρω ότι εκείνος θα ζει μέσα μου για πάντα.
Στον Πολικό μου Αστέρα.
Μουντζεά Σο!
Η ΜΑΧΗ ΣΟΥ ΕΙΝΑΙ ΚΑΙ ΔΙΚΗ ΜΑΣ
ΜΑΣ ΔΙΝΕΙΣ ΔΥΝΑΜΗ
Μουντζεά Σο!
Γεια σας.
Το όνομά μου είναι Μουντζεά Σο.
Στέκομαι εδώ σήμερα για να ανακοινώσω την υποψηφιότητά μου
στις 22ες προεδρικές εκλογές της Δημοκρατίας της Κορέας.
Μουντζεά Σο!
ΤΡΙΚΥΜΙΑ
Αν περνάτε κρίση ή χρειάζεστε στήριξη, υπάρχει διαθέσιμη βοήθεια.
Επισκεφτείτε το Hulu.com/findsupport.
Υποτιτλισμός: Λένα Ταχμαζίδου